RPO stel beswaarskrif op teen OBP
JY LEES NOU RPO stel beswaarskrif op teen OBP
Water moet opnuut toegedeel word - Afasa
Die kongres van die Noord-Kaapse RPO het in Kimberley sy kommer in 'n beskrywingspunt uitgespreek oor die hoë prysstyging van OBP se entstof die afgelope jare, asook die beskikbaarheid daarvan.
Mnr. James Faber, Noord-Kaapse voorsitter van die RPO, sê die gesondheidstatus van die land se veestapel is in die gedrang indien 'n siekte soos slenkdalkoors uitbreek en boere onverhoeds sonder die nodige entstof betrap. Die RPO gaan ook dr. Steven Cornelius, OBP se uitvoerende hoof, vir samesprekings nooi om skakeling met OBP te verbeter.
Dr. Koos Louw, voorsitter van die Noord-Kaapse Dieregesondheidsforum, sê leë beloftes van dienslewering deur OBP help nie produsente wat nie hulle diere "met slegs beloftes" kan ent nie.
Mnr. Kenneth Malahlela, nasionale verkoopsbestuurder van OBP, het in sy reaksie gesê die eerste besending van 400 000 dosisse van die entstof S19 teen brusellose sal na verwagting ná 10 Junie beskibaar wees ná 'n lang toetstydperk om die gehalte daarvan te verseker. OBP beplan nog twee besendings vanjaar.
Volgens Malahlela sou OBP se eie bemarking van sy entstof van 1 April 2016 af 'n afname van sowat 25% in die prysvlak teweeg bring. Beswaar uit die bedryf oor die bestaande voorraadvlakke het egter dié planne in die wiele gery.